О Т Ч Е Т

за дейността на НЧ „Васил Коларов-1945г“с.Барутин

Съгласно Закона, Народните читалища са традиционни, самоуправляващи се български културно-просветни сдружения в населените места. Основните цели на народните читалища са да задоволяват потребностите на гражданите, свързани с развитие и обогатяване на културния живот, запазване на обичаите и традициите на българския народ, възпитание и утвърждаване на националното самосъзнание, разширяване на знанията на гражданите и приобщаването им към ценностите и постиженията на науката, изкуството и културата.

За осъществяване на тези задачи читалище Доспат съдейства при организацията на всички културни мероприятия като работи в тясна връзка с Общинска администрация , училищата и детската градина.

Основни дейности на читалище „Васил Коларов-1945” са:

1.Библиотечна дейност

2.Художествена самодейност

2.Културно масова дейност

4.Изготвяне на проекти

5.Финансова – счетоводна дейност

6.Организационна дейност

7.Материално-техническа база.

Читалището в Барутин още от самото създаване , която и до днес има за цел да изпълнява своите функци като:

- събира, съхранява, организира и предоставя за ползване библиотечния

фонд,

- извършва библиотечно-информационно обслужване на населението

- извършва краеведска дейност;

- съдейства за повишаване на образователното ниво, продължаващото

образование, информираността, качеството на живот и разширяване на електронния достъп до информацията.

Дейността на библиотеката изцяло е подчинена на Закона за обществените библиотеки, който е приет от НС на 26 май 2009 г.

Читалищната библиотека организира инициативи, свързани с популяризирането на книгата и четенето, осъществява представянето на нови книги..

Основни приоритети на библиотеката са:

- Налагане името на библиотеката като водещ общински културeн институт и превръщането й в притегателен център за всички.

- Съчетаване на традиционните библиотечни услуги с възможностите на електронни бази данни и онлайн автоматизирано обслужване.

- Насърчаване на четенето със специално внимание към децата.

- Специално внимание към постоянното обновяване и обогатяване на библиотечните колекции с традиционни /книжни/ и други носители на информация.

Библиотеката разполага с над 4803 тома книжен фонд. Комплектуването на библиотечните фондове е основна и неизменна задача на библиотека. Съобразявайки се с характеристиката на фондовете на библиотеката, читателските търсения, ограниченото финансиране и книгоиздаването в страната, се работи за изпълнение на основната задача - ефективно развитие и текущо обновяване и разкриване на библиотечните колекции, за да може те по-пълно и оперативно да задоволяват читателските потребности и търсения в различни области на знанието, и да отговорят на информационните интереси на населението.

Обогатения книжен фонд доведоха повече читатели и накараха малки и големи да прекарват повече време в читалищната библиотека. Закупените нови детски книги освежи с нови, интересни заглавия библиотеката, като най-търсени справочни и художествени издания са както на традиционен книжен носител. Така обслужването на читатели с книги, периодични издания и други носители на информация може да се каже, че е добро, макар, че по-голям процент от читателите са ученици.

С бурното навлизане на информационните и комуникационните технологии във всички сфери на живота на хората, възниква и нова роля на библиотеката, свързана с формирането на информационната грамотност. Тези дейности са неразривно свързани с достъпа до глобалната мрежа и ползването на електронни услуги..

Чрез своята дейност библиотеката подпомага развитието на местната културна идентичност, а това се постига чрез партньорство с местни и регионални организации.

Към културно масовата дейност може да споменем представяне на нови книги чрез изложби, честване на дати и събития с национално и общинско значение, подреждане на витрини, изложби, кътове и оказване на помощ в културни прояви по програми за деца, благодарение на съвместната дейност с училищата.

Така в библиотеката освен ползването на копирни услуги за читателите се предоставя и интернет достъп, който е много важен при избора на търсената информация.

Разбира се, не можем да пропуснем ключовата роля на одобрения Проект -„Глобални библиотеки” по Програма „Българските библиотеки –място за достъп до информация и комуникация за всеки”, който спомогна много за по-нататъшното развитие на библиотеката. Библиотеката в Барутин разполага вече 3 /три/ компютъра , мултимедия и ксерокс.

Новият облик на библиотеката е свързан освен с традиционното заемане на книги и с въвеждането на нови инициативи за информационно ограмотяване и осигоряване като:

- Осигуряване информация и безплатен достъп до Интернет за населението

- Възпитаване на интерес и култура за четене на книги,

- задоволяване потребностите на читатели и посетители на библиотеката с нова литература

-

- Осигоряване на лесен и равнопоставен достъп до информация и обслужване на хората в неравностойно положение, малцинствени групи, възрастни граждани

- Разработване и изпълнение на проекти в полза на общността

Материално техническата база на читалището като цяло може да се каже, че е взадоволително състояние и предстоят козметични ремонти но не спира да търсим различни начини чрез програми и проекти за подобряване и ремонтиране на цялата читалищна сграда. За тази цел кандидатствахме по Програма за развитие на селските райони 2014-2020 по мярка 7.2 с Проект „Реконструкция и оборудване на НЧ „Васил Коларов-1945г ”с.Барутин, където бяхме заложили саниране на читалището, и всички видове инсталации и оборудване на помещенията с необходимите технически средства , бюра, столове, гримьорна и др., но за съжаление не бяхме одобрени.

ХУДОЖЕСТВЕНА САМОДЕЙНОСТ

Целта на художествената самодейност към читалище „Васил Коларов-1945г ” е да издири, съхрани, представи и популяризира изворния, автентичен фолклор на Доспатския район.

-Да се представи пъстротата на доспатската песен и старите доспатски хора и по този начин да съхраним и предадем живото духовно културно наследство на следващите поколения.

- Да насърчаваме приемствеността на младото поколение от Барутин към народната музика, песните и обичаите, танците и хората, народните носии и инструменти – към цялостната традиционна народна култура .

- да стимулираме интереса и любовта на поколенията към народното изкуство;

- непрекъснато издирване, развитие и реализация на таланти от всички възрасти

Към читалището има разкрити:

-две танцови групи “ народни танци“ за възрастни

- детска танцова група „народни танци“

- школа по рисуване

.

Изминалите години за съставите на читалището бяха изключително натоварени и наситени с изяви от различен характер в общината, региона и страната. Основен мотив в дейността на фолклорните групи бе реализацията на фолклорна програма, която от една страна да представи многообразието на доспатския фолклор, и от друга да отговори на съвременните изисквания за успешна реализация на пазара на фолклорното изкуство. Целта тук е да се съхрани това наследство и да се предаде на подрастващите поколения. Благодарение на одобрен проект към Министерството на културата за самодейците бяха закупени нови мъжки и дамски фолклорни носии.

През отчетния период народния певец Рафаел Боболев към читалището се представи с многократни изяви на общинско, национално ниво и записа четири стари песни в Българско Национално Радио под диригенството но Димитър Христов и музикантите към БНР. Бяха изнесени програми и чествания на Бабин ден, Първи март - деня на самодееца и Националния празник на страната - 3-ти март, Културни празници на Община Доспат. Отзоваваме се и на покани за празници,както и на Рожен -2019. Вземали сме активно участие в подготовката и участието на фестивала на народното творчество и събор на чешмарите в Доспат. Имаме Излъчвания по някой телевизии в страната като Евроком, Родина, Скат телевизия в изпълнения на Рафаел Боболев.

Ние правим всичко възможно за привличане на все повече хора и най-вече на младото поколение в читалището. Помагаме и участваме в програми на училищата, когато са имали нужда от нас.

Смятаме, че в бъдеще време ни очакват още повече работа и изяви по сцените на фолклора.

Искам от името на Настоятелството при читалището и лично от мое име да благодарим на всички самодейци за добре свършената работа и да Ви пожелая ползотворна работа.

Благодарим за вниманието

11.08.2022г. Председател:

с.Барутин /Димитрийка Кърцова /